พันนา ฤทธิไกร

พันนา ฤทธิไกร หรือชื่อจริง กฤติยา ลาดพันนา (17 กุมภาพันธ์ พ.ศ. 2504 – 20 กรกฎาคม พ.ศ. 2557)
เป็นนักแสดงและผู้กำกับคิวบู๊ที่มีผลงาน เช่น แก๊งกระแทกก๊วน, องค์บาก, ต้มยำกุ้ง และคนไฟบิน เขามีส่วนร่วมในฐานะผู้กำกับฉากต่อสู้ใน ต้มยำกุ้ง 2 ด้วยเช่นกัน
==ประวัติ==
กฤติยา ลาดพันนา หรือ พันนา ฤทธิไกร ถือกำเนิดที่ตำบลท่าพระ อำเภอเมือง จังหวัดขอนแก่น ในจำนวนพี่น้องทั้งหมด 6 คน พันนาเป็นคนที่ 5 และเป็นพี่ชายของ อรนุช ลาดพันนา ที่ทำงานเป็นนักพากย์หนังของพันธมิตร บิดารับราชการครู เขาจบการศึกษาระดับป.7 โรงเรียนดอนหันวิทยายน (โรงเรียนเตรียมอุดมศึกษาพัฒนาการขอนแก่นในปัจจุบัน) ระดับมัธยมศึกษาจาก โรงเรียนขอนแก่นวิทยายนและ วิทยาลัยพลศึกษามหาสารคาม
หลังจบวิทยาลัยพลศึกษามหาสารคามเมื่อปี พ.ศ. 2524 เขาก็มุ่งหน้าเข้ากรุงเทพโดยการแนะนำของเพื่อนรัก ประพนธ์ เพ็ชร์อินทร์ เพื่อไปสมัครเล่นหนังกับ คมน์ อรรคเดช แห่งโคลีเซี่ยมฟิล์ม ภาพยนตร์เรื่องแรกที่เขาได้เข้าฉากก็คือเรื่อง ไอ้ผาง ร.ฟ.ท. โดยเป็นฉากที่ ม.ล.สุรีย์วัลย์ สุริยง ต้องขึ้นไปสู้กับผู้ร้ายบนหลังคารถไฟซึ่งพันนาเป็นสตั้นท์แมนที่ได้รับความไว้วางใจจากกองฯคนเดียวให้ขึ้นไปเล่นฉากนี้เนื่องจากต้องใช้ทักษะสูง ขณะเดียวกันก็เป็นผู้ฝึกสอนคิวบู้ให้กับ ม.ล.สุรีย์วัลย์ สุริยง
ในเวลาเดียวกันเขาก็กลับขอนแก่นมาตั้งทีมงานของตัวเอง โดยรับสมัครจากผู้ที่สนใจในแม่ไม้มวยไทยและศิลปะการต่อสู้ แล้วก็เริ่มก่อตัวเป็นทีมจากจำนวนผู้เข้าฝึกร่วม 20 คน และเรียกตนเองว่า "กลุ่มสตั้นท์แมน พี พี เอ็น" การฝึกอย่างเอาจริงเอาจังเริ่มต้นในปี พ.ศ. 2525 พันนาจะเป็นผู้สอนเองโดยใช้เวลาว่างจากการถ่ายทำภาพยนตร์ที่กรุงเทพฯ
เมื่อเกิดความพร้อม ปลายปี พ.ศ. 2527 จึงเริ่มถ่ายทำภาพยนตร์เรื่อง "เกิดมาลุย"  และออกฉายเมื่อวันที่ 2 สิงหาคม พ.ศ. 2529 และประสบความสำเร็จพอสมควร ทั้งได้รับเสียงวิจารณ์ในแง่บวกว่า เป็นหนังไทยประเภทบู๊แนวใหม่ที่ยังไม่เคยมีใครทำมาก่อน ดังที่ "กันต์ ขันตี" เขียนไว้ในนิตยสารดาราไทย ฉบับวันที่ 1 สิงหาคม พ.ศ. 2529 ว่า "ใหม่หมดทุกอย่าง ตั้งแต่ดารายันผู้กำกับ “เกิดมาลุย” เป็นคลื่นลูกใหม่ที่หวังกันว่าจะกลับมาปลุกหนังไทยให้ฮือฮาอีกครั้ง...เพียงแค่ตัวอย่างที่ออกฉายในขณะนี้ก็เป็นที่ร่ำลือกันอย่างกว้างขวางถึงความมัน บ้าระห่ำแนวใหม่ของหนังไทยที่ยังไม่มีใครทำขึ้นมา “เกิดมาลุย” ในสายตาคนทั่วๆไปอาจเป็นหนังบู๊ธรรมดา แต่ทุกคนในวงการที่ได้รับชมหนังเรื่องนี้ ต่างกล่าวขานเป็นเสียงเดียวกันถึงความมันส์ ที่ไม่เคยปรากฏมาก่อนบนจอหนังไทย ต่างเก็งกันว่าหนังเรื่องนี้ จะเป็นหนังแนวใหม่ที่จะกลับมาปลุกหนังไทยให้คึกคักเรื่องหนึ่ง ซึ่งมาแปลกแหวกแนวกว่าหนังทุกเรื่อง"
นับตั้งแต่นั้นเป็นต้นมาตลอดระยะเวลากว่า 2 ทศวรรษที่ชื่อของ “พันนา ฤทธิไกร” โดดเด่นขึ้นมาในฐานะผู้กำกับ นักแสดง สตั้นท์แมนในภาพยนตร์แอ็คชั่นมานับไม่ถ้วน นับตั้งแต่ผลงานที่สร้างชื่อในอดีตอย่าง เกิดมาลุย พ.ศ. 2529 ปลุกมันมันขึ้นมาฆ่า 1-4 ด้วยตัวเลขกว่าร้อยสำหรับภาพยนตร์ที่มีชื่อของตัวเองเข้าไปมีส่วนร่วม เนื้องานที่รับผิดชอบมีทั้งในส่วนงานออกแบบและกำกับคิวบู๊ให้กับทั้งภาพยนตร์, ภาพยนตร์ชุดทางโทรทัศน์ของไทย ไปจนถึงภาพยนตร์จากทั่วโลกที่เดินทางมาถ่ายทำในประเทศไทย ที่ได้เขาได้มีโอกาสร่วมงานด้วย ฯลฯ
พันนาผ่านช่วงเวลาทองแห่งการสุกงอมของภาพยนตร์ไทย จนถึงยุคตกต่ำมาหลายยุคหลายสมัย ผ่านการร่วมงานกับนักแสดงชายแอ็คชั่นไทยมานับไม่ถ้วน ตั้งแต่พระเอกตลอดกาลอย่าง สรพงศ์ ชาตรี ฉัตรชัย เปล่งพานิช และเป็นอาจารย์สอนศิลปะการต่อสู้ของนักแสดงแอ๊คชั่นหลายคน เช่น จา พนม เดี่ยว ชูพงษ์
พันนา ฤทธิไกร เสียชีวิตวันที่ 20 กรกฎาคม พ.ศ. 2557 จากอาการติดเชื้อในกระแสเลือดเนื่องจากโรคไตและโรคตับ ด้วยวัย 53 ปี ที่โรงพยาบาลลาดพร้าว หลังเริ่มรักษามาตั้งแต่เดือนพฤศจิกายน พ.ศ. 2556
== ผลงานกำกับภาพยนตร์ ==
เร็วทะลุเร็ว (2556)
ต้มยำกุ้ง 2 (2556)
องค์บาก 3 (2553)
โคตรสู้ โคตรโส (2553)
องค์บาก 2 (2551)
บอดี้การ์ดหน้าเหลี่ยม (2547)
เกิดมาลุย (2547)
มนต์เพลงลูกทุ่งเอฟเอ็ม (2545)
ปีนเกลียว 3 (2540)
เชี่ยงชุน 3 พยัคฆ์ร้ายครกแตก (2540)
ปู่ตาคาถาถล่มคน (2540)
มือปราบปืนโหด (2539)
คนดิบเหล็กน้ำพี้ (2539)
ฅนลูกทุ่ง (2539)
ปีนเกลียว 2 (2538)
กองทัพเถื่อน 2 (2538)
มังกรเหนือ อิสาน ใต้ (2538)
มนต์เพลงนักเลงบ้านนอก (2537)
พยัคฆ์ร้าย เชี่ยงชุน 2 (2537)
ปลุกมันขึ้นมาฆ่า 4 (2537)
นักเลงกลองยาว (2537)
นักฆ่าหน้าหยก (2537)
ควงเธอมาปล้น (2537)
ปีนเกลียว (2536)
ทูตมรณะ มันส์เต็มพิกัด (2536)
ไอ้เพชรบขส 2 (2535)
สิงห์สยาม (2535)
คัมภีร์นักเลง (2534)
สงครามผี (2534)
ลุยทะลุฟ้า (2534)
ตังเกเดือด (2534)
พยัคฆ์ร้าย เชี่ยงชุน (2534)
มือปราบสองแผ่นดิน (2534)
เกิดมาลุย 3 อัดเต็มพิกัด (2533)
ปลุกมันขึ้นมาฆ่า 3 (2533)
บ่อเพลิงที่โพทะเล (2533)
ไอ้เพชรบขส (2533)
กองทัพเถื่อน (2533)
เชือด ๆ เหน่อ ๆ (2533)
ปลุกมันขึ้นมาฆ่า 2 ตอนลุกขึ้นมาลุย (2532)
โหดตามสั่ง (2532)
โหดตามคิว (2532)
ข้าจะใหญ่ใครอย่าขวาง (2530)
ปลุกมันขึ้นมาฆ่า (2530)
ซิ่งวิ่งลุย (2529)
2 นักสู้ผู้ยิ่งใหญ่ (2529)
เกิดมาลุย (2529)
ยันต์สู้ปืน (2527)
=== บทภาพยนตร์ ===
เร็วทะลุเร็ว (2556)
โคตรสู้ โคตรโส (2553)
ภาพยนตร์ ส้มตำ (2551)
เกิดมาลุย (2547)
=== ผลงานแสดงภาพยนตร์ ===
ไอ้ผาง ร.ฟ.ท. (2525) รับบท พันนา (ฉากต่อสู้บนหลังคารถไฟ)
ไอ้ ป.4 ไม่มีเส้น (2526) รับบท พันนา (ฉากต่อสู้)
พยัคฆ์ยี่เก (2526) รับบท พันนา (ฉากต่อสู้โรงลิเกบนหลังคา)
สิงห์รถบรรทุก 2 (2527) รับบท พันนา (ฉากต่อสู้)
ข้ามากับพระ (2527) รับบท หมวยเล็ก
เกิดมาลุย (2529) รับบท ธง
น.ส.กาเหว่า (2529)
2 นักสู้ผู้ยิ่งใหญ่ (2529) รับบท ชาย
ซิ่งวิ่งลุย (2529) รับบท กฤษณ์
ปลุกมันขึ้นมาฆ่า (2530) รับบท ประหลาด (นักฆ่าวิญญาณ)
เกิดมาลุย ภาค 2 (2530) รับบท พันนา
ข้าจะใหญ่ใครอย่าขวาง (2530) รับบท ไอ้เพชร
เพชรลุยเพลิง (2531) รับบท พิน
คนหินจอมทรหด (2531) รับบท คนหิน
ฅนเถื่อน กทม (2531) รับบท ลือ
เพชฌฆาตเดนสงคราม (2531) รับบท ผู้กอง
สมิงดงดิบ (2532) รับบท กานต์
ลำเพลินโหด (2532) รับบท สวิน
เชือด..เชือดนิ่มนิ่ม 3 (2532) รับบท นักมวย
โหด (2532) รับบท โหด
โหดตามสั่ง (2532) รับบท ไอ้เคี่ยว
มนต์เพลงรัก (2532)
โหดตามคิว (2532) รับบท ไอ้ผาง
ปลุกมันขึ้นมาฆ่า 2 ตอนลุกขึ้นมาลุย (2532) รับบท ไอ้ผี (นักฆ่า วิญญาณ)
บ้าดีเดือด (2532) รับบท สุภาพบุรุษ
สู้ลุยแหลก (2532) รับบท เล็ก (คนแปลกหน้า)
เสี่ยงตาย (2532)
หินตัดเหล็ก (2533) รับบท นที
เพชฌฆาตดำ (2533) รับบท ดำ
อาถรรพณ์เสือสมิง (2533) รับบท ไอ้คม
บ้าแล้วต้องฆ่า (2533) รับบท พันนา
ไอ้เพชรบขส (2533) รับบท ไอ้เพชร
บ่อเพลิงที่โพทะเล (2533) รับบท คำปั้น
หัวใจเหล็ก (2533) รับบท ชาติ
กองทัพเถื่อน (2533) รับบท ฟางจิน ชายลึกลับ
ตี๋ใหญ่ 2 (2533) รับบท จ่า
เชือด ๆ เหน่อ ๆ (2533) รับบท นักมวยลึกลับ
ก่อนจะสิ้นแสงตะวัน (2533) รับบท ดา
ปลุกมันขึ้นมาฆ่า 3 (2533) รับบท ขิงคำ (นักฆ่าผีใหม่)
ไอ้แจ้งมีเมีย (2533) รับบท ไอ้แจ้ง
ขุมทรัพย์เมืองลับแล (2533) รับบท ชาย
เจาะนรกเผด็จศึก (2533) รับบท ผู้กองสุรพล
คู่เดือด (2533) รับบท ยศ
ตะบันเพลิง (2533) รับบท นักมวยลึกลับ
3 อันตราย (2533) รับบท ผู้พันกฤษณ์
เกิดมาลุย 3 อัดเต็มพิกัด (2533) รับบท นักเลงฮ่องกง
แบ๊งค์เถื่อน (2534) รับบท ผู้กอง
ทะนง (ระห่ำสะท้านโลก) (2534) รับบท แจ๊ค
ท้าลุย (2534) รับบท พาน
2 เดนนรก (2534) รับบท สิน
ตังเกเดือด (2534)
เพชฌฆาตเหล็ก (2534) รับบท ทิต
แผนกับดัก (2534) รับบท ฉัตร
หน่วยรบทมิฬ 1728 (2534) รับบท จ่ารบ
เลือดเข้าตา (2534) รับบท คันฉัตร
เพชฌฆาตโหดสิงห์ป่าซุง (2534) รับบท พันนา
สิงห์เหนือเสืออีสาน (2534) รับบท สิงห์
มือปราบสองแผ่นดิน (2534) รับบท ฤทธิ์
ใหญ่โค่นใหญ่ (2534) รับบท ปก้อง
เจ้าทรงปืน (2534) รับบท เจ้า
ผ่าโลกมาลุย (2534) รับบท ดร. ประจวบ
เจาะนรก 2 ตอน ดิบกระแทกดิบ (2534) รับบท พันนา (ผู้กองจเรตำรวจ)
ลุยทะลุฟ้า (2534) รับบท เฟื่องฟ้า
พี่นักร้องน้องนักเลง (2534) รับบท เหิม
พยัคฆ์ร้าย เชี่ยงชุน (2534) รับบท สันติ
ทัพนางพญา (2534) รับบท ทัพ
ระห่ำ 100% (2534) รับบท ระเบือ
สงครามผี (2534) รับบท ผีคูล่า
สองโทน (2534) รับบท กฤษณ์
ผู้ใหญ่บ้านกระดูกเหล็ก (2534)
คัมภีร์นักเลง (2534)
มือขวาอาถรรพ์ (2534) รับบท ปาน
ทะลุฟ้ามาเกิด (2534) รับบท ผู้กอง
ปลุกมันขึ้นมาฟัดผีกัด (2534) รับบท เวช
โหดล่าหิน (2535) รับบท หิน
ไอ้เพชรบขส 2 (2535) รับบท ไอ้เพชร
นักร้องคะนองปืน (2535)
จอมคาถา (2535) รับบท พันนา
โป้ง โป้ง ชึ่ง (2535) รับบท เสือพิน
ลิงลากหาง ไอ้ช้างถีบ (2535) รับบท ช้าง
ทายาทไอ้ผาง ร.ฟ.ท. (2535) รับบท ไอ้โพน ผากระทิง
เพชฌฆาตดำ 2 ตอนล่าสาวพันธุ์ดุ (2535) รับบท นักเลง
ล้างเมืองคนดุ (2535) รับบท ขึ้น
สิงห์สยาม (2535) รับบท ไรอัน (นักมวย)
อสูรกาย คนไม่ใช่คน (2536) รับบท อาจารย์
ฅนเหล็กจ้าวนักเลง (2536) รับบท ชาญ
ทูตมรณะ มันส์เต็มพิกัด (2536) รับบท เทียม
กวนโอ้ย (2536) รับบท แต้ม
ยอดคนเสือภูเขา (2536)
ปีนเกลียว (2536) รับบท ต้น
ปลัดบ้านนอก (2536)
นักเลงกลองยาว (2537) รับบท แพ
เสือล่าเสือ (2537) รับบท กิ๊ก
สยึ๋มกึ๋ย 2 (2537) รับบท ลำเภา
นักฆ่าหน้าหยก (2537) รับบท นักฆ่ายิงปีน
1+5 ฟ้าก็ห้ามไม่ได้ (2537)
พยัคฆ์ร้าย เชี่ยงชุน 2 (2537) รับบท สันติ
มนต์เพลงนักเลงบ้านนอก (2537)
ควงเธอมาปล้น (2537) รับบท หัวหน้ากระเป้า
ปลุกมันขึ้นมาฆ่า 4 (2537) รับบท โจร (นักฆ่าวิญญาณ)
นักสู้เมืองอีสาน (2538) รับบท พัน (ไอ้พัน)
ปีนเกลียว 2 (2538) รับบท ต้น
กองทัพเถื่อน 2 (2538) รับบท ฟางจิน ชายลึกลับ
อัดแหลกไอ้เพชร บขส. - ไอ้ผาง รฟท. (2538) รับบท ไอ้เพชร
คนมหากาฬ (2538) รับบท พันนา
ข้ามากับปืน (2538) รับบท บดินทร์
เพชฌฆาตเดนสงคราม 2 (2539) รับบท ไอ้ผี
คนดิบเหล็กน้ำพี้ (2539) รับบท โจร
มือปราบปืนโหด (2539) รับบท เบี้ยว
ฅนลูกทุ่ง (2539) รับบท คำมูล
ล้างเมืองคนดุ 2 (2540) รับบท ผู้นำนักเลง
เชี่ยงชุน 3 พยัคฆ์ร้ายครกแตก (2540) รับบท สันติ
แก๊งกระแทกก๊วน (2540)
ปีนเกลียว 3 (2540) รับบท ต้น
คนสารพัดพิษ (2540)
ปู่ตาคาถาถล่มคน (2540) รับบท ปู่ตา
มังกรทมิฬ (2541)
พญาไฟบรรลัยกัลป์ (2541)
องค์บาก (2546) รับบท ชาวบ้าน
ฅนไฟบิน (2549) รับบท ปอบดำ
โคตรสู้ โคตรโส (2553) รับบท ปาริณา
ครูบ้านนอก บ้านหนองฮีใหญ่ (2553) รับบท อาจารย์พัน
เดอะสตันต์ (2556)
=== ผลงานแสดงละครโทรทัศน์ ===
อินทรีแดง (2540)
เลือดทรนง (2542)
=== โฆษณา ===
ปูนตราเสือ (2532)
=== อื่น ๆ ===
เร็วทะลุเร็ว (2556) ...ทำหน้าที่ ควบคุมการสร้าง, ออกแบบฉากต่อสู้, ควบคุมฉากต่อสู้
ต้มยำกุ้ง 2 (2556) ...ทำหน้าที่ ออกแบบและกำกับคิวบู๊
โคตรสู้ โคตรโส (2553) ...ทำหน้าที่ ดำเนินงานสร้าง
ครูบ้านนอก บ้านหนองฮีใหญ่ (2553) ...ทำหน้าที่ ที่ปรึกษา
จีจ้า ดื้อสวยดุ (2553) ...ทำหน้าที่ ควบคุมการสร้าง
5 หัวใจฮีโร่ (2553) ...ทำหน้าที่ ควบคุมฉากต่อสู้
ช็อคโกแลต (2551) ...ทำหน้าที่ ควบคุมฉากต่อสู้
มนุษย์เหล็กไหล (2549) ...ทำหน้าที่ ออกแบบฉากต่อสู้
ต้มยำกุ้ง (2548) ...ทำหน้าที่ ออกแบบและกำกับคิวบู๊
เกิดมาลุย (2547) ...ทำหน้าที่ ออกแบบและกำกับคิวบู๊
บอดี้การ์ดหน้าเหลี่ยม (2547) ...ทำหน้าที่ ออกแบบและกำกับคิวบู๊
สุริโยไท (2544) ...ทำหน้าที่ ออกแบบฉากต่อสู้
อั้งยี่ ลูกผู้ชายพันธุ์มังกร (2543) ...ทำหน้าที่ ออกแบบฉากต่อสู้
อินทรีแดง (2540) ...ทำหน้าที่ ควบคุมฉากต่อสู้
แก๊งกระแทกก๊วน (2540) ...ทำหน้าที่ ออกแบบฉากต่อสู้
เด็กเสเพล (2539) ...ทำหน้าที่ ออกแบบฉากต่อสู้
== อ้างอิง ==
พันนา ฤทธิไกร ปรมาจารย์ฮีโร่พันธุ์บู๊
"ทำฉากเสี่ยงอันตราย เป็นฉากปลอดภัยที่สุด" พันนา ฤทธิไกร 
บุคคลจากอำเภอเมืองขอนแก่น
นักแสดงชาวไทย
นักแสดงภาพยนตร์ชายชาวไทย
สตันต์แมนชาวไทย
ผู้ฝึกศิลปะการต่อสู้ชาวไทย
ผู้ฝึกสอนกระบี่กระบอง
บุคคลจากโรงเรียนขอนแก่นวิทยายน
บุคคลจากมหาวิทยาลัยการกีฬาแห่งชาติ
เสียชีวิตจากโรคตับ
เสียชีวิตจากโรคไต